Source: https://www.zakonypreludi.sk/zz/2008-234
Timestamp: 2020-02-20 21:55:32+00:00
Document Index: 6965777

Matched Legal Cases: ['§ 10', '§ 10', '§ 10', '§ 16', '§ 18', '§ 16', '§ 22', '§ 19', '§ 19']

234/2008 Z. z. Vyhláška Ministerstva financií Slovenskej republiky, ktorou sa mení a dopĺňa vyhláška Ministerstva f... | Aktuálne znenie
234/2008 Z. z.
Vyhláška č. 234/2008 Z. z.Vyhláška Ministerstva financií Slovenskej republiky, ktorou sa mení a dopĺňa vyhláška Ministerstva financií Slovenskej republiky č. 419/2006 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení neskorších predpisov
Účinnosť od 01.07.2008 do30.04.2016
Aktuálne znenie 01.07.2008 - 30.04.2016
ktorou sa mení a dopĺňa vyhláška Ministerstva financií Slovenskej republiky č. 419/2006 Z. z., ktorou sa vykonávajú niektoré ustanovenia zákona č. 199/2004 Z. z.Colný zákon a o zmene a doplnení niektorých zákonov v znení neskorších predpisov v znení neskorších predpisov
Vyhláška Ministerstva financií Slovenskej republiky č. 419/2006 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení vyhlášky č. 530/2006 Z. z., vyhlášky č. 661/2006 Z. z. a vyhlášky č. 564/2007 Z. z. sa mení a dopĺňa takto:
1. V prílohe č. 1 štvrtom bode sa slová „Košice-Šaca, Železiarenská 49“ nahrádzajú slovami „Haniska pri Košiciach, nácestné stredisko“.
2. V prílohe č. 1 piatom bode sa vypúšťajú slová „pobočka colného úradu Komárno, most pobočka colného úradu Nové Zámky, nácestné stredisko, Komárňanská cesta 13“.
3. V prílohe č. 2 časti A sa za vysvetľujúcu poznámku k odseku 35 tlačiva Hrubá hmotnosť vkladá vysvetľujúca poznámka k odseku 38 tlačiva, ktorá znie:
„Odsek 38 tlačiva Vlastná hmotnosť
Uvádza sa hmotnosť tovaru v celých kilogramoch, ak je vyššia ako jeden kilogram. Ak je hmotnosť tovaru nižšia ako jeden kilogram, uvádza sa s presnosťou na tri desatinné miesta. Pri zaokrúhľovaní hmotnosti tovaru presahujúcej celý kilogram sa desatinné čísla od 0,001 do 0,499 zaokrúhľujú smerom nadol a desatinné čísla od 0,5 do 0,999 sa zaokrúhľujú smerom nahor.“.
4. V prílohe č. 2 časti A vo vysvetľujúcich poznámkach k odseku 49 tlačiva Označenie skladu prvá veta znie:
„Vypĺňa sa pri umiestnení tovaru s predfinancovanou vývoznou náhradou v colnom sklade a pri colne schválenom určení alebo použití spätný vývoz alebo pri colných režimoch, ktoré nasledujú po umiestnení tovaru s predfinancovanou vývoznou náhradou v colnom sklade alebo po colnom režime colné uskladňovanie.“.
5. V prílohe č. 2 časti B vo vysvetľujúcich poznámkach k odseku 8 tlačiva Príjemca sa za prvú vetu vkladá nová druhá veta a tretia veta, ktoré znejú:
„Príjemcom je osoba so sídlom alebo trvalým pobytom na colnom území Spoločenstva, ktorá je zmluvnou stranou obchodnej zmluvy pri dovoze tovaru. Ak zmluvná strana nie je známa v čase podania colného vyhlásenia alebo príjemcom je osoba so sídlom alebo trvalým pobytom mimo colného územia Spoločenstva, uvádza sa adresa určenia na colnom území Spoločenstva.“.
6. V prílohe č. 2 časti B vo vysvetľujúcich poznámkach k odseku 14 tlačiva Deklarant/zástupca sa na konci pripája táto veta: „Ak platiteľ dane z pridanej hodnoty pri dovoze tovaru nie je zhodný s osobou deklaranta alebo príjemcu, uvádza sa pod identifikačné číslo deklaranta identifikačné číslo platiteľa dane z pridanej hodnoty.“.
7. V prílohe č. 2 časti B sa za vysvetľujúcu poznámku k odseku 37 tlačiva Režim vkladá vysvetľujúca poznámka k odseku 38 tlačiva, ktorá znie:
8. V prílohe č. 2 časti B vo vysvetľujúcich poznámkach k odseku 49 tlačiva Označenie skladu prvá veta znie:
„Vypĺňa sa pri colnom režime colné uskladňovanie a pri colných režimoch, ktoré nasledujú po colnom režime colné uskladňovanie.“.
9. V prílohe č. 3 pri kódoch používaných pri vypĺňaní odseku 33 tlačiva Kód tovaru sa v písmene a) za kód U307 vkladajú kódy U308 a U309, ktoré znejú:
„U308 – ak ide o minerálny olej oslobodený od spotrebnej dane podľa § 10 ods. 1 písm. h) zákona č. 98/2004 Z. z. v znení zákona č. 609/2007 Z. z.,
U309 – ak ide o minerálny olej oslobodený od spotrebnej dane podľa § 10 ods. 1 písm. i) zákona č. 98/2004 Z. z. v znení zákona č. 609/2007 Z. z.,“.
10. V prílohe č. 3 pri kódoch používaných pri vypĺňaní odseku 33 tlačiva Kód tovaru sa v písmene a) vypúšťa kód U408.
11. V prílohe č. 3 pri kódoch používaných pri vypĺňaní odseku 33 tlačiva Kód tovaru sa v písmene a) za kód U409 vkladá kód U410, ktorý znie:
„U410 – ak ide o minerálny olej oslobodený od spotrebnej dane podľa § 10 ods. 3 zákona č. 98/2004 Z. z. v znení zákona č. 609/2007 Z. z.,“.
12. V prílohe č. 3 pri kódoch používaných pri vypĺňaní odseku 33 tlačiva Kód tovaru sa za písmeno e) vkladá nové písmeno f), ktoré znie:
„f) kódy používané pri spotrebnej dani z uhlia:
Q010 – ak ide o uhlie uvedené v § 16 zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, dovážané právnickou osobou alebo fyzickou osobou inou ako koncovým odberateľom uhlia v domácnosti, výrobcom uhlia alebo obchodníkom s uhlím, na ktorej účet bolo predložené colné vyhlásenie na prepustenie uhlia do colného režimu voľný obeh, ak na colný režim voľný obeh nenadväzuje oslobodenie od spotrebnej dane, a na ktoré je ustanovená sadzba spotrebnej dane v § 18 zákona č. 609/2007 Z. z.,
Q020 – ak ide o uhlie uvedené v § 16 zákona č. 609/2007 Z. z., dovážané koncovým odberateľom uhlia v domácnosti, ktorý nie je daňovým dlžníkom podľa § 22 zákona č. 609/2007 Z. z.,
Q308 – ak ide o uhlie oslobodené od spotrebnej dane podľa § 19 písm. h) zákona č. 609/2007 Z. z.,
Q310 – ak ide o uhlie oslobodené od spotrebnej dane podľa § 19 písm. j) zákona č. 609/2007 Z. z.,“.
13. V prílohe č. 6 pri Colnom úrade Bratislava v stĺpci „Textilný tovar a obuv“ sa vypúšťajú slová „Žabí majer, nácestné stredisko“.
14. V prílohe č. 6 pri Colnom úrade Košice v stĺpci „Textilný tovar a obuv“ sa vypúšťajú slová „Košice-Šaca“ a v stĺpci „Banány“ sa slová „Košice-Šaca“ nahrádzajú slovami „Haniska pri Košiciach, nácestné stredisko“.